CELEX: 32018R1641
Language: bg
Date: 2018-07-13 00:00:00
Title: Делегиран регламент (ЕС) 2018/1641 на Комисията от 13 юли 2018 година за допълнение на Регламент (ЕС) 2016/1011 на Европейския парламент и на Съвета по отношение на регулаторните технически стандарти за допълнително конкретизиране на информацията, която администраторите на критични или значими бенчмаркове предоставят относно използваната методика за определяне на бенчмарка, вътрешния преглед и одобряване на методиката и относно процедурите за извършване на съществени промени в методиката (Текст от значение за ЕИП.)

5.11.2018   
               
               
                  BG
               
               
                  Официален вестник на Европейския съюз
               
               
                  L 274/21
               
            
         ДЕЛЕГИРАН РЕГЛАМЕНТ (ЕС) 2018/1641 НА КОМИСИЯТА
         от 13 юли 2018 година
         за допълнение на Регламент (ЕС) 2016/1011 на Европейския парламент и на Съвета по отношение на регулаторните технически стандарти за допълнително конкретизиране на информацията, която администраторите на критични или значими бенчмаркове предоставят относно използваната методика за определяне на бенчмарка, вътрешния преглед и одобряване на методиката и относно процедурите за извършване на съществени промени в методиката
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1011 на Европейския парламент и на Съвета от 8 юни 2016 г. относно индекси, използвани като бенчмаркове за целите на финансови инструменти и финансови договори или за измерване на резултатите на инвестиционни фондове, и за изменение на директиви 2008/48/ЕО и 2014/17/ЕС и на Регламент (ЕС) № 596/2014 (1), и по-специално член 13, параграф 3, трета алинея от него,
         като има предвид, че:
         
                     (1)
                  
                  
                     Член 13, параграф 1 от Регламент (ЕС) 2016/1011 изисква администраторът на бенчмарк или, когато е приложимо — на група от бенчмаркове, да публикува или предостави на разположение ключовите елементи на методиката, която използва за определяне на бенчмарка или, когато е приложимо, — на бенчмаркове в група от бенчмаркове, подробности относно вътрешния преглед и одобряване на методиката, както и процедурите за консултации относно съществени промени в методиката и уведомяване на ползвателите за такива промени. Настоящият регламент допълнително конкретизира информацията, която администраторите следва да предоставят по отношение на своите значими и критични бенчмаркове. Той не се прилага по отношение на администратори, които изготвят само бенчмаркове с малка значимост. Когато администраторите изготвят както бенчмаркове с малка значимост, така и значими или критични бенчмаркове, те следва да спазват настоящия регламент за своите значими и критични бенчмаркове. ЕОЦКП може да издаде насоки по същия въпрос за администратори на бенчмаркове с малка значимост.
                  
               
                     (2)
                  
                  
                     Методиките за определяне на бенчмарк силно се различават. Затова ключовите елементи, определени в настоящия регламент, следва да се публикуват или предоставят на разположение само доколкото са уместни по отношение на въпросния бенчмарк.
                  
               
                     (3)
                  
                  
                     Два ключови елемента на методиката, които следва да се оповестят, за да се осигури надеждността и точността на критичен или значим бенчмарк, са минималното количество и минималното качество на входящите данни, необходими за прилагане на методиката и извършване на изчисленията. Освен това свободата на преценка при определяне на бенчмарковете увеличава тяхната уязвимост за манипулиране. Затова с цел да се сведе до минимум риска от манипулиране администраторът следва да разкрие, като част от ключовите елементи на неговата методика, определените от него ясни правила за това как и кога може да се упражнява правото на преценка.
                  
               
                     (4)
                  
                  
                     За да се подпомогнат потенциалните ползватели да изберат най-подходящия бенчмарк измежду кръг потенциално подходящи бенчмаркове, следва да им бъде предоставена информация, която да им позволява да разберат какво цели да измерва даден бенчмарк, какви входящи данни се използват и как се подбират, какви са елементите на бенчмарка, кой участва в събирането на данни и изчисляването на бенчмарка, кога и до каква степен може да бъде упражнявано правото на преценка, какви са ограниченията на методиката и кога и как може да бъде променен бенчмаркът.
                  
               
                     (5)
                  
                  
                     За да може ползвателите и потенциалните ползватели да разполагат с достатъчно информация за използвания от администратора процес на вътрешен преглед на методиката, администраторът следва да оповести своите политики и процедури, свързани с този процес, заедно с подробности за участващите органи и съответните правила за управление, въведени съгласно член 4 от Регламент (ЕС) 2016/1011.
                  
               
                     (6)
                  
                  
                     За да разберат ползвателите и потенциалните ползватели как даден администратор ще провежда консултации относно предложена съществена промяна в критичен или значим бенчмарк и основанията за такава промяна, администраторът следва да разкрие определена информация, включително как ще направи оценка на въздействието на предложената промяна.
                  
               
                     (7)
                  
                  
                     В съответствие с принципа за пропорционалност, с настоящия регламент се избягва налагането на прекомерна тежест върху администраторите на значими (за разлика от критични) бенчмаркове, като им се позволява да изберат да сведат оповестяването до по-ограничен кръг елементи, или да разкриват по-малко подробности за определени елементи във връзка със своите значими бенчмаркове.
                  
               
                     (8)
                  
                  
                     Настоящият регламент се основава на проектите на регулаторни технически стандарти, представени на Комисията от Европейския орган за ценни книжа и пазари.
                  
               
                     (9)
                  
                  
                     Европейският орган за ценни книжа и пазари проведе открити обществени консултации по проектите на регулаторните технически стандарти, въз основа на които е изготвен настоящият регламент, анализира потенциалните свързани с тях разходи и ползи и поиска становище от Групата на участниците от сектора на ценните книжа и пазарите, създадена по силата на член 37 от Регламент (ЕС) № 1095/2010 на Европейския парламент и на Съвета (2).
                  
               
                     (10)
                  
                  
                     За да се постигне съгласуваност с делегирания регламент за допълнително конкретизиране на елементите на кодекса за поведение, който се разработва от администраторите на бенчмаркове, които се основават на входящи данни от доставчици на входящи данни, е уместно да се отложи прилагането на настоящия делегиран регламент с два месеца,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Обхват
            Настоящият регламент не обхваща и не се прилага по отношение на администратори на бенчмаркове с малка значимост.
         
         
            Член 2
            Ключови елементи на методиката, използвана за определяне на критичен или значим бенчмарк
            
               1.   Информацията, предоставяна от администратор на бенчмарк, или, когато е приложимо — на група от бенчмаркове, съгласно изискването, посочено в член 13, параграф 1, буква а) от Регламент (ЕС) 2016/1011, включва минимум следните елементи, доколкото са от значение за този бенчмарк или тази група от бенчмаркове, или за входящите данни, използвани за неговото определяне:
               
                           а)
                        
                        
                           определение и описание на бенчмарка или групата бенчмаркове, както и на пазара или икономическата действителност, които той има за цел да измерва;
                        
                     
                           б)
                        
                        
                           валутата или друга мерна единица на бенчмарка или групата бенчмаркове;
                        
                     
                           в)
                        
                        
                           критериите, прилагани от администратора при избор на източниците на входящи данни, използвани за определяне на бенчмарка или групата бенчмаркове;
                        
                     
                           г)
                        
                        
                           видовете входящи данни, използвани за определяне на бенчмарка или групата бенчмаркове, и поредността на всеки вид;
                        
                     
                           д)
                        
                        
                           състава на всяка група доставчици на входящи данни и критериите, използвани за определяне на допустимостта за членство в такава група;
                        
                     
                           е)
                        
                        
                           описание на елементите на бенчмарка или групата бенчмаркове и критериите, използвани при подбора на тези елементи и определяне на тяхната тежест;
                        
                     
                           ж)
                        
                        
                           изискванията за минимално ликвидно покритие за елементите на бенчмарка или групата бенчмаркове;
                        
                     
                           з)
                        
                        
                           минималните изисквания за количеството входящи данни и минималните стандарти за качеството на входящите данни, използвани за определяне на бенчмарка или групата бенчмаркове;
                        
                     
                           и)
                        
                        
                           ясните правила, определящи как и кога може да се упражнява правото на преценка при определянето на бенчмарка или групата бенчмаркове;
                        
                     
                           й)
                        
                        
                           дали бенчмаркът или групата бенчмаркове взема под внимание евентуално реинвестиране на дивиденти или купони, платени от негови елементи;
                        
                     
                           к)
                        
                        
                           дали методиката може да бъде променяна периодично, за да се гарантира, че бенчмаркът или групата бенчмаркове продължава да е представителен/представителна за съответния пазар или икономическа действителност:
                           
                                       i)
                                    
                                    
                                       критерии, използвани за определяне кога е необходима такава промяна;
                                    
                                 
                                       ii)
                                    
                                    
                                       критерии, използвани за определяне на честотата на такива промени; както и
                                    
                                 
                                       iii)
                                    
                                    
                                       критерии, използвани за балансиране на елементите на бенчмарка или групата бенчмаркове като част от извършването на такава промяна;
                                    
                                 
                     
                           л)
                        
                        
                           потенциалните ограничения на методиката и подробности относно методика, която да се използва при изключителни обстоятелства, включително в случай на нисколиквиден пазар или в периоди на сътресения, или когато източниците на данни за сделки може да са недостатъчни, неточни или ненадеждни;
                        
                     
                           м)
                        
                        
                           описание на функциите на трети страни, участващи в събирането на данни за бенчмарк или група бенчмаркове, в неговото /тяхното изчисляване или разпространение;
                        
                     
                           н)
                        
                        
                           използвания модел или метод за екстраполация и евентуална интерполация на данни за определяне на бенчмарк.
                        
                     
            
               2.   Администраторите може да изберат да публикуват или да предоставят на разположение информацията, посочена в параграф 1, букви м) и н) само за своите критични бенчмаркове.
            
         
         
            Член 3
            Подробности относно вътрешния преглед и одобряване на методиката
            
               1.   Информацията, предоставяна от администратор на бенчмарк, или когато е приложимо — на група от бенчмаркове, съгласно изискването, посочено в член 13, параграф 1, буква б) от Регламент (ЕС) 2016/1011, следва да включва минимум следното:
               
                           а)
                        
                        
                           политиките и процедурите, свързани с вътрешния преглед и одобряване на методиката;
                        
                     
                           б)
                        
                        
                           подробности за всички конкретни събития, които биха предизвикали вътрешен преглед, включително подробности за използвания от администратора механизъм за определяне дали методиката е проследима във времето и може да бъде проверена;
                        
                     
                           в)
                        
                        
                           органите или функциите в рамките на организационната структура на администратора, участващи в прегледа и одобряването на методиката;
                        
                     
                           г)
                        
                        
                           функциите, изпълнявани от всички лица, участващи в прегледа и одобряването на методиката;
                        
                     
                           д)
                        
                        
                           описание на процедурата за назначаване и отстраняване на лица, участващи в прегледа или одобряването на методиката.
                        
                     
            
               2.   Администраторите може да изберат да публикуват или да предоставят на разположение информацията, посочена в параграф 1, букви г) и д), само за своите критични бенчмаркове.
            
         
         
            Член 4
            Съществени промени в методиката
            
               1.   Информацията, предоставяна от администратор на бенчмарк, или, когато е приложимо — на група от бенчмаркове, съгласно изискването, посочено в член 13, параграф 1, буква в) и член 13, параграф 2 от Регламент (ЕС) 2016/1011, включва минимум следното:
               
                           а)
                        
                        
                           описание на информацията, която администраторът следва да разкрие в началото на всяка консултация, включително изискване за разкриване на ключовите елементи на методиката, които според него предложената съществена промяна би засегнала;
                        
                     
                           б)
                        
                        
                           установените срокове на администратора за консултации;
                        
                     
                           в)
                        
                        
                           обстоятелствата, при които дадена консултация може да се проведе в по-кратък срок, и описание на процедурите, прилагани при предприемане на консултация в по-кратък срок.
                        
                     
            
               2.   Основанията, които администраторът представя съгласно изискването, посочено в член 13, параграф 1, буква в) от Регламент (ЕС) 2016/1011, следва да включват, освен друго, и посочване дали представителността на бенчмарка или на групата от бенчмаркове и неговата/тяхната целесъобразност за определяне на стойността на финансови инструменти и договори биха били изложени на риск ако предложената съществена промяна не се извърши.
            
         
         
            Член 5
            Влизане в сила и прилагане
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
            Той се прилага от 25 януари 2019 година.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 юли 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 171, 29.6.2016 г., стр. 1.
         
            (2)  Регламент (ЕС) № 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение № 716/2009/ЕО и за отмяна на Решение № 2009/77/ЕО на Комисията (ОВ L 331, 15.12.2010 г., стр. 84).